બીજી બાજુ, શાંતિ પ્રક્રિયાને ‘સ્થગિત’ કર્યાની બાસિતના ઉલ્લેખની થોડી મિનિટોમાં પાકિસ્તાન વિદેશ ખાતાએ મીડિયા સામે પોતાની અઠવાિડક વાતચીતમાં બિલકુલ અલગ પોઝિશન ઊભી કરી હતી. પાકિસ્તાન વિદેશ ખાતાના પ્રવકતા નફિસ ઝકરિયાએ ઈસ્લામાબાદમાં કહ્યું, વિદેશ સચિવ સ્તરની વાર્તા થશે કે નહીં ? આ પ્રશ્ને બંને દેશ એકબીજાના સંપર્કમાં છે અને તેની રૂપરેખા તૈયાર કરવામાં આવી રહી છે. વાતચીતથી જ મહત્ત્વના પ્રશ્નોનો ઉકેલ મળશે.